label_title: Campionatul European de Fotbal 2008
label_desc: Campionatul European de Fotbal 2008, sau uzual Euro 2008, a fost a 13-a ediție a Campionatului European de Fotbal, un turneu de fotbal destinat națiunilor europene desfășurat din patru în patru ani. Turneul, găzduit de Austria și Elveția, a început pe 7 iunie 2008 și s-a încheiat cu finala de pe stadionul Ernst Happel din Viena, pe 29 iunie 2008, în urma căreia Spania a câștigat al doilea său titlu european din istorie, învingând Germania cu 1-0. A fost a doua oară când două țări organizează împreună un Campionat European de Fotbal.